open-index/open-wikipedia-markdown huggingface dataset:
Mikko Kuningas

**Mikko Kuningas** (s. 30. heinäkuuta 1997 Luumäki) on suomalainen jalkapalloilija. Veikkausliigassa hän on edustanut FC Lahtea ja FC Inter Turkua. Hän on pelipaikaltaan keskikenttäpelaaja.

Kuningas aloitti jalkapallon kasvattajaseurassaan Luumäen Pojissa, pelaten juniorina myös Pepo Lappeenrannassa. Pepo-aikana hän kävi harjoittelemassa yhteistyöseura Fortuna Sittardin kanssa Alankomaissa. Kuningas teki ensiesiintymisensä Pepon edustusjoukkueessa Kolmosessa kaudella 2013. Seuraavana vuonna hän nousi pysyvästi avauskokoonpanoon ja oli joukkueensa paras maalintekijä seitsemällä maalilla 19 ottelussa.

Vuoden 2014 lopussa Veikkausliiga-seura Myllykosken Pallo -47 oli kiinnostunut saamaan Kuninkaan riveihinsä. Seuran epävakaa tila kuitenkin johti Kuninkaan solmimaan sopimuksen toisen pääsarjajoukkueen FC Lahden kanssa. Hän teki Veikkausliiga-debyyttinsä Tampereen Ilvestä vastaan 19. heinäkuuta 2015 ja teki ottelun voittomaalin toisen puoliajan alussa. 

Vuonna 2015 Kuningas vieraili Brasiliassa tutustumassa suurseura FC Fluminensen toimintaan. Keväällä 2016 Kuningas sai kutsun FC Fluminensen U19-joukkueen mukaan Euroopan turnauksiin. Joukkue oli mukana kovatasoisissa turnauksissa Saksan Spax Cupissa  ja Hollannin Terborg Tournamentissa . Kuningas onnistui vakuuttamaan FC Fluminensen seuraväen ja seura halusi Kuninkaan riveihinsä lainasopimuksella kesästä 2016 alkaen. Siirto Brasiliaan kariutui kuitenkin viime metreillä paperiasioihin.

Kuningas siirtyi kaudeksi 2018 Turun FC Interiin. FC Inter saavutti toukokuussa seurahistorian toisen Suomen Cupin mestaruuden, kun se voitti Helsingin Jalkapalloklubin Helsingissä pelatussa finaaliottelussa lukemin 0-1. Kuningas teki voittomaalin 82. minuutilla tultuaan hetkeä aiemmin vaihdosta kentälle.

Kaudella 2019 Kuningas ja FC Inter saavuttivat Veikkausliigassa SM-hopeaa. Mestaruuskamppailu ratkesi vasta kauden viimeisessä ottelussa Kuopion Palloseuraa vastaan. KuPS oli Veritas Stadionilla pelatussa ottelussa parempi lopputuloksella 0-2 (0-0).

Kuningas teki ensiesiintymisensä alle 18-vuotiaiden maajoukkueessa Baltic Cupissa kesäkuussa 2015, tullen vaihdosta Kaan Kairisen tilalle 78. minuutilla. Maajoukkuedebyytin jälkeen Kuningas on ollut vakiokasvo nuorten maajoukkueissa. Kuningas valittiin vuonna 2017 EM-karsinnat aloittaneeseen U21-maajoukkueeseen.

## Saavutukset
**Seurajoukkuetasolla**
*Liigacup-mestaruus: 2016
*Suomen Cup -mestaruus: 2018
*Suomen mestaruushopea: 2019

**Henkilökohtaiset**
*FC Lahti: Vuoden tulokas (2015)

## Lähteet

## Aiheesta muualla
Piippo (yritys)

**Piippo Oyj** on suomalainen First North -listattu yritys, joka valmisti sitomiseen, nostamiseen ja kiinnittämiseen soveltuvia tuotteita maatalouskäyttöön, vähittäiskauppaan ja yrityksille. Yhtiön tuotteisiin lukeutuivat muun muassa paalausverkot, köydet, narut ja vaijerit. Vuoteen 2024 asti yhtiö valmisti myös paalaus- ja kaapelilankoja. Yhtiön tuotantolaitos sijaitsi Outokummussa.

Yhtiö ilmoitti vuonna 2025 suunnittelevansa yhtiön purkautumista. Yhtiön liiketoiminnot on myyty ja marraskuun lopulla 2025 ylimääräinen yhtiökokous päätti hakea yhtiön poistamista pörssistä.

## Historiaa

Historiansa Piippo katsoo alkavan vuodesta 1942, jolloin yhtiön perustaja Matti Piippo patentoi paperinarun valmistusmenetelmän. 1950-luvun alussa yritys toimi Lempäälässä ja valmisti paperinarun lisäksi puusellupohjaisia makkarankuoria ja voimapaperisia kangasrullien hylsyjä. 1970-luvun alussa tuotteita olivat myös polypropeeninarut ja -köydet, muovista ruiskuvaletut tuotteet, kartonkitynnyrit ja tikkataulut.

Vuonna 2015 yhtiön tuotannosta noin 70 prosenttia meni vientiin ulkomaille noin 30 eri maahan.

Kari Hirvosen jäädessä eläkkeelle Piipon uudeksi toimitusjohtajaksi nimitettiin Jukka Keisanen, joka aloitti tehtävässä 1. syyskuuta 2017. 

Hallituksen puheenjohtajana toimi aiemmin perustajasukuun kuuluva, elektroniikan sopimusvalmistaja Elcoteqin perustajana ja pääomistajana tunnettu Antti Piippo.

Piippo myi viimeiset liiketoimintonsa vuonna 2025.

## Pörssihistoria
Piippo jätti listalleottohakemuksensa Helsingin pörssin First North -kauppapaikalle helmikuussa 2015 ja kaupankäynti yhtiön osakkeilla alkoi maaliskuussa. 

Piippo käynnisti syksyllä 2025 selvitykset osakkeen delistauksesta ja yhtiön purkamisesta.

## Lähteet

## Aiheesta muualla
* Piippo Oyj
Bounnhang Vorachith

**Bounnhang Vorachith** (s. 15. elokuuta 1937) on laosilainen poliitikko, joka toimi Laosin presidenttinä 2016–2021. Hänestä tuli vuonna 1996 Laosin vallankumouksellisen puolueen jäsen. Myöhemmin vuonna 2001 hänestä tuli Laosin pääministeri. Bounnhang oli 2001–2006 vuosien välillä pääministeri, kunnes hän erosi virastaan vuonna 2006.

Vuonna 2016 Bounnhang valittiin presidentiksi. Hän paransi presidenttikaudellaan maansa suhteita Yhdysvaltoihin, esimerkiksi kutsumalla presidentti Barack Obaman valtiovierailulle.

## Lähteet
Aftab Shivdasani

**Aftab Shivdasani** (; s. 25. kesäkuuta 1978 Bombay, Maharashtra, Intia) on intialainen näyttelijä, joka työskentelee pääasiassa hindinkielisissä elokuvissa. Hän aloitti näyttelijän uransa lapsinäyttelijänä elokuvassa *[[Mr. India]]* (1987). Hänen ensimmäinen elokuvansa aikuisena oli *[[Mast (elokuva)|Mast]]* (1999), josta hän voitti parhaan miestulokkaan Screen Awards -palkinnon.

## Yksityiselämä
Shivdasani avioitui Nin Dusanjin kanssa kesäkuussa 2014. Heidän tyttärensä syntyi heinäkuussa 2020.

## Filmografia

## Lähteet

## Aiheesta muualla

* 
*
Ludwig Paischer

**Ludwig Paischer** (s. 28. marraskuuta 1981 Oberndorf bei Salzburg, Salzburg) on itävaltalainen judon olympia- ja MM-mitalisti sekä kaksinkertainen Euroopan-mestari. Hän on kilpaillut alle 60&nbsp;kg:n painoluokassa vuodesta 2000 lähtien.

Paischer saavutti olympiahopeaa Pekingissä 2008. Kukistettuaan välieräottelussa ranskalaisen Dimitri Draginin hän hävisi loppuottelussa eteläkorealaiselle Choi Min-Holle. Ateenassa 2004 hän karsiutui ensimmäisen ja Lontoossa 2012 toisen ottelun jälkeen.

Paischer saavutti MM-hopeaa Kairossa 2005 hävittyään finaalissa britti Craig Fallonille. Hän sai MM-pronssia Rio de Janeirossa 2007 ja sijoittui seitsemänneksi Tokiossa 2010.

Paischer voitti Euroopan-mestaruuden Bukarestissa 2004 kukistettuaan loppuottelussa kreikkalaisen Revazi Zintiridisin ja Lissabonissa 2008, jossa voitti finaalissa alankomaalaisen Ruben Houkesin. Hän sai EM-kilpailuissa hopeaa Rotterdamissa 2005 ja  Wienissä 2010 sekä pronssia Düsseldorfissa 2003, Tampereella 2006 ja Tbilisissä 2009. Viidenneksi hän sijoittui Tšeljabinskissa 2012 ja Budapestissa 2013 sekä seitsemänneksi Mariborissa 2002 ja Montpellier’ssa 2014.

Paischer voitti kultaa nuorten maailmankisojen 50&nbsp;kg:n sarjassa 1998. Hän saavutti alle 20-vuotiaiden EM- ja MM-hopeaa 60-kiloisissa 2000. Hän voitti sotilaiden maailmanmestaruuden 2004 ja 2006.

Paischer on saavuttanut Masters-, Grand Slam- ja Grand Prix -kilpailuissa kaksi turnausvoittoa, kaksi kakkossijaa ja kolme kolmossijaa. Maailmancupeissa ja Continental Open -kilpailuissa hänellä on yksitoista voittoa, viisi kakkossijaa ja seitsemän kolmossijaa. Hän on voittanut aikuisten sarjassa yksitoista Itävallan-mestaruutta.

## Lähteet
Frans Olof af Brunér

**Frans Olof af Brunér** (16. heinäkuuta 1807 Kuopio – 28. syyskuuta 1874 Pietari) oli suomalainen senaattori ja salaneuvos.

Af Brunérin vanhemmat olivat Oulun laamannikunnan laamanni Jonas Brunér, aateloituna vuodesta 1840 af Brunér 10716 (1777–1848) ja Sara Kristina Franzén. Hän pääsi ylioppilaaksi 1824 ja suoritti Turun akatemiassa tuomarintutkinnon 1826. Af Brunér sai varatuomarin arvon 1832.

Af Brunér oli Suomen senaatin oikeusosastolla ylimääräisenä kopistina 1827, talousosastolla ylimääräisenä kopistina 1827–1830 ja Turun hovioikeudessa ylimääräisenä notaarina 1830–1832. Hän oli senaatin kansliatoimituskunnan kopistina 1832–1838, kanslistina 1838–1841, protokollasihteerinä 1841–1849 sekä senaatin oikeusosaston esittelijäsihteerinä 1849 ja samalla sensuuriylihallituksen kopistina 1835 ja asiamiehenä 1842–1850. Tämän jälkeen hän oli päätullijohtokunnan ylitirehtöörinä 1849–1855 ja senaatin talousosaston jäsenenä 1855–1857,  kansliatoimikunnan päällikön apulaisena 1856 sekä Suomen asiain komitean jäsenenä Pietarissa 1857–1874. Af Brunérista tuli valtioneuvos 1856 ja salaneuvos 1869.

Af Brunér oli naimisissa 1838–1852 Emilia Charlotta de la Chapellen (k. 1852) kanssa jonka isä oli senaattori, vapaaherra Albrekt Fredrik Richard de la Chapelle (1785–1859) .

## Lähteet
Omppu Oinonen

**Omppu Oinonen** (oikealta nimeltään **Mika Oinonen**, s. 1971) on suomalainen kitaristi ja säveltäjä. Hän on itseoppinut muusikko. Omppu teki ensimmäisen keikkansa 12-vuotiaana.

Oinonen on soittanut muun muassa Pekka Pohjola -tribuuttiyhtyeessä Made in Pohjola sekä yhtyeissä Omppu's Stomp, Gina, The rock elements, X-Over Duo, Kultanivelet, Omppu ja Onnenkyyneleet, Aurinkoinen Big Band sekä Masa Mainds. Oinonen on soittanut myös duona ja triona Regina Launivuon, Kaisa Salosen, sekä Puka Oinosen kanssa.

## Lähteet
Live... Gathered in Their Masses

**Live... Gathered in Their Masses** on 2013 julkaistu Black Sabbathin livekonsertti-videoalbumi. Konsertti kuvattiin Australian Melbournessa 29. huhtikuuta ja 1. toukokuuta 2013.

## Kappaleet
### DVD/Blu-ray
#
#
#
#
#
#
#
#
#
#
#
#
#
#
#

### CD
#
#
#
#
#
#
#
#
#
#

### Deluxe Box Set Bonus DVD/Blu-ray
#
#
#
#	
#

## Kokoonpano
;Black Sabbath
* Ozzy Osbourne - laulu
* Tony Iommi - kitara
* Geezer Butler - basso

;Muut muusikot
* Tommy Clufetos - rummut
* Adam Wakeman - koskettimet
Justus Kauppinen

**Justus Kauppinen** (s. 28. huhtikuuta 1997 Mäntsälä) on uransa lopettanut suomalainen jalkapalloilija. Hän oli pelipaikaltaan vasen laitahyökkääjä.

Kauppinen aloitti jalkapallon kasvattajaseurassaan Mäntsälän Urheilijoissa. Hän siirtyi FC Kuusysin junioreihin vuonna 2011. Kauppinen teki ensiesiintymisensä miesten otteluissa FC Lahti Akatemian riveissä Kakkosessa kaudella 2014. Tammikuussa 2015 hän solmi yksivuotisen sopimuksen FC Lahden kanssa. Kauppinen teki Veikkausliiga-debyyttinsä ottelussa Tampereen Ilvestä vastaan 19. heinäkuuta 2015, tullen vaihdosta kentälle Drilon Shalan tilalle.

Kauppinen on edustanut Suomen poikamaajoukkueita heinäkuuhun 2015 mennessä seitsemän kertaa. Ensimmäisen kerran hän esiintyi maajoukkueessa vuonna 2012.

## Lähteet
Iivar Launis

**Iivar Rudolf Launis** (oik. **Lindfors**; 30. heinäkuuta 1884 Tampere – 26. marraskuuta 1967 Pieksämäki) oli suomalainen yleisurheilija, joka harrasti muun muassa korkeus- ja seiväshyppyä sekä kymmenottelua. Hän voitti korkeuden ja kymmenottelun Suomen mestaruudet vuonna 1907 järjestetyissä kaikkien aikojen ensimmäisissä yleisurheilun SM-kilpailuissa Tampereella. Seiväshypyssä Launis sijoittui toiseksi. Samana vuonna hän teki myös ensimmäisen noteeratun korkeushypyn Suomen ennätyksen 172 cm. Hän piti ennätystä nimissään vuoteen 1909, kunnes Arvo Laine rikkoi sen. Launis oli myös neljä kertaa Suomen mestari voimistelussa. Tampereen Yritystä edustanut Launis oli varsinaiselta ammatiltaan palomies, joka myöhemmin työskenteli puhelinteknikkona. Hän muutti 1915 Iisalmeen Telefoniyhdistyksen palvelukseen. Vuonna 1927 hänet valittiin Iisalmen kaupungin palomestariksi.

## Lähteet
Vuorilampi

**Vuorilampi** voi viitata seuraaviin:

*Vuorilampi, lampi Alavuden Sulkavankylässä
*Vuorilampi, lampi Hirvensalmella
*Vuorilampi, lampi Ikaalisissa
*Vuorilampi, lampi Jyväskylän Kortepohjan kaupunginosassa, lähellä Laajavuorta 
*Vuorilampi, lampi Jyväskylässä, Huhtasuon kaupunginosassa, lähellä Kangasvuorta 
*Vuorilampi, lampi Jyväskylässä, Keltinmäen ja Etelä-Keljon kaupunginosien rajalla, lähellä Ylä-Myllyjärven asuinaluetta 
*Vuorilampi, järvi Kivijärvellä
*Vuorilampi, lampi Kouvolan Kuismassa
*Vuorilampi, lampi Kouvolan Tirvassa
*Vuorilampi, lampi Kouvolan Vainikassa
*Vuorilampi, lampi Kuopion Kolmisopen kaupunginosassa
*Vuorilampi, järvi Mäntyharjussa lähellä Hietaniemeä
*Vuorilampi, lampi Petäjäveden kirkonkylässä
*Vuorilampi, lampi Petäjäveden Liisalanperällä
*Vuorilampi, lampi Pyhäjärvellä
*Vuorilampi, lampi Rautalammilla
*Vuorilampi, lampi Suonenjoella
*Vuorilampi, lampi Toivakassa
*Vuorilampi, järvi Viitasaaren Hämälänkylässä
*Vuorilampi, järvi Viitasaaren Kotvalassa
*Vuorilampi, lampi Äänekoskella
*Vuorilampi, paikka Karjalan tasavallassa.
*Pieni Vuorilampi, lampi Viitasaaren Hämälänkylässä

tai muodossa **Vuorilammi**
* Vuorilammi, järvi Jämsän Koskenpäällä
* Vuorilammi, lampi Mänttä-Vilppulassa
* Vuorilammi, järvi Pälkäneellä.

## Katso myös
* Vuorijärvi
Vuorilampi (Jyväskylä, Kangasvuori)

**Vuorilampi** on puolen hehtaarin laajuinen kirkasvetinen lampi Jyväskylän Kangasvuoren lähellä Huhtasuon kaupunginosassa. Vuorilampi on merkittävä luontokohde suositulla ulkoilualueella.

## Maantietoa
Vuorilammen pinta-ala on 0,44 hehtaaria ja sen rantaviiva on 246 metrin pituinen. Se sijaitsee rakentamattomalla alueella Kangasvuoren asuinalueen itäpuolella. Lampi on suorantainen ja suota ympäröi lenkkipolkujen verkosto. Lammen pohjoispäässä on myös laavu. Suo on tyypiltään pääosin rämettä, mutta lammen rannoilla on avonaisempaa suota. Kangasvuoren luontopolku kulkee suon kautta.

## Vesistösuhteet
Vuorilampi kuuluu Kymijoen vesistön (vesistöaluetunnus 14) Suur-Päijänteen alueen (14.2) Ristiselän alueeseen (14.23), tarkemmin sen Ristiselän-Murtoselän alueeseen (14.231). Lammen laskuoja alkaa sen kaakkoisrannalta ja kulkee ensin Kangasvuoren kautta pääosin avoimena, mutta asuinalueen länsiosassa vedet ohjataan sadevesiviemäriin. Vedet kulkevat viemärin kautta erääseen Tuohimutkassa sijaitsevaan puroon, joka puolestaan laskee Jyväsjärveen.

## Lähteet
Maailmanpankkiryhmä

**Maailmanpankkiryhmä** (, lyh. **WBG**) on viiden kansainvälisen organisaation ryhmittymä, joka tarjoaa lainoja kehittyviin maihin. Se on maailman suurin ja tunnetuin kehityspankki. Maailmanpankkiryhmä perustettiin 1. heinäkuuta 1944 Yhdysvaltain New Hampshiren osavaltiossa pidetyssä 44:n hallituksen Bretton Woodsin konferenssissa. Samassa konferenssissa päätettiin myös Kansainvälisen valuuttarahaston (IMF) perustamisesta.

Maailmanpankkiryhmä koostuu viidestä kansainvälisestä organisaatiosta, joista IBRD ja IDA muodostavat Maailmanpankin (World Bank):

* Kansainvälinen jälleenrakennus- ja kehittämispankki (, lyh. **IBRD**)
* Kansainvälinen kehitysjärjestö (, **IDA**)
* Kansainvälinen rahoitusyhtiö (, **IFC**)
* Multilateraalinen investointitakuulaitos (, **MIGA**)
* Kansainvälinen investointiristiriitojen sovittelukeskus (, **ICSID**)

## Päätöksenteko
Maailmanpankkiryhmän jäsenmaat ovat käytännössä sen osakkaita, missä osuuksien määrä perustuu suurin piirtein jäsenmaan talouden kokoon. Yhdysvallat on selvästi suurin yksittäinen osakasmaa ja seuraavana tulevat edustavat myös läntisiä teollisuusmaita, kuten Japani, Saksa ja Yhdistynyt kuningaskunta. Yhdysvallat on perinteisesti suurimpana osakasmaana nimittänyt Maailmanpankkiryhmän pääjohtajan. Pääjohtajan toimikausi kestää viisi vuotta ja uudelleenvalinta on mahdollinen.

Korkeinta päätösvaltaa Maailmanpankkiryhmässä käyttää hallintoneuvosto, jonka jäsenet ovat yleensä jäsenmaiden ministereitä, kuten valtiovarain- tai kehitysyhteistyöministereitä. Hallintoneuvosto kokoontuu kerran vuodessa Maailmanpankkiryhmän vuosikokouksessa. Paikan päällä ryhmän päämajassa työskentelevät puolestaan 24-jäseninen johtokunta, johon viisi suurinta osakasmaata nimittää kukin oman edustajansa. Muut 19 edustavat useamman maan äänestysryhmiä. Johtokunta valvoo Maailmanpankkiryhmän toimintaa ja muun muassa hyväksyy lainat ja takuut, uudet toimintapoliittiset päätökset ja maakohtaiset kehitysstrategiat.

### Pääjohtajat
Maailmanpankkiryhmän pääjohtajat ():
* Eugene Meyer (1946)
* John J. McCloy (1947–1949)
* Eugene R. Black (1949–1963)
* George D. Woods (1963–1968)
* Robert McNamara (1968–1981)
* Alden W. Clausen (1981–1986)
* Barber Conable (1986–1991)
* Lewis T. Preston (1991–1995)
* James Wolfensohn (1995–2005)
* Paul Wolfowitz (2005 –2007)
* Robert Zoellick (2007–2012)
* Jim Yong Kim (2012–2019)
* David Malpass (2019–2023)
*Ajay Banga (2023-virassa)

## Lähteet

## Aiheesta muualla

* Maailmanpankkiryhmän sivustot
Babbar Khalsa

**Babbar Khalsa** (pandžabiksi ਬੱਬਰ ਖ਼ਾਲਸਾ) on intialainen sikhinationalistinen  separatistijärjestö. Intian hallitus pitää järjestöä terroristijärjestönä, mutta Babbar Khalsan kannattajat pitävät sitä separatistisena. Järjestö perustettiin vuonna 1978. Nykyään muutkin maat Intian lisäksi laskevat sen terroristijärjestöksi, kuten Kanada, Yhdysvallat ja Iso-Britannia.

Vuonna 1985 Air Indian lentoa 182 vastaan tehdyn terrori-iskun uskotaan olleen Babbar Khalsan tekemä. Iskussa sai surmansa 329 ihmistä.

## Lähteet
Live at Rome Olympic Stadium

**Live at Rome Olympic Stadium** on Musen vuonna 2013 julkaisema konserttitallenne. Konsertti kuvattiin Roomassa 6. heinäkuuta 2013. Se julkaistiin CD/DVD ja Blu-ray -formaateissa.

## Kappaleet

## Lähteet

## Aiheesta muualla
* Näytteitä konserttitallenteesta Musen YouTube-kanavalla
Liana Kolodinskaja

**Liana Zeigo** (os. Kolodinskaja) (s. 12. marraskuuta 1985, Võru) on virolainen laulaja, joka on tunnettu yhtyeistä Paha Polly ja Maria Stuart. Lisäksi hänet tunnetaan virolaiseen musiikkiin keskittyneen radiokanava Raadio Elmarin juontajana, jossa tehtävässä hän aloitti 2013.

Koulutukseltaan Kolodinskaja on viron kielen ja kirjallisuuden opettaja. Vuosina 2007–2010 hän toimi Järvamaalla Imaveren peruskoulussa viron kielen opettajana. Opettajantoimen ohella hän on johtanut runo- ja näytelmäpiirejä sekä antanut kitaratunteja.


## Koulutus
Liana Kolodinskaja kirjoitti ylioppilaaksi vuonna 2004 Lähteen yhteislukion mediapainotteiselta yleisluokalta ja aloitti saman vuoden syksyllä viron kielen ja suomalais-ugrilaisen kielitieteen opinnot Tarton yliopiston filosofisessa tiedekunnassa. Opintojen ohessa hän toimi Tartossa paikallistelevisio Alo TV:n uutistoimittajana ja kuuluttajana.

Valmistuttuaan yliopistosta vuonna 2007 Kolodinskaja lähti äidinkielen opettajaksi Järvamaalle. Vuonna 2009 hän lopetti Tarton yliopiston pedagogiikan erikoistumisopinnot saaden näin opettajan pätevyyden..

## Yhtyeet
Liana Kolodinskaja tuli tunnetuksi vuonna 2005 Paha Pollyn laulajana. Yhtye teki läpimurtonsa Statoil-yhtiön valtakunnallisissa televisiomainoksissa taustamusiikkina pyörineen "Naerame"-kappaleen myötä. 

### Paha Polly
Paha Polly perustettiin Võrussa vuonna 2005 cover-yhtyeeksi. Yhtyeen perustajat Alari Uibo ja Harry Ruotsi kutsuivat Liana Kolodinskaja laulajaksi. Varsin pian Kolodinskajasta tuli Paha Pollyn pääasiallinen kappaleiden sanoittaja ja tekijä. Yhtyeen Virossa suosiota saaneet kappaleet "Ma olen Tartu", "Külm detsember", "Naerame", "Tule ja leia", "Mu valgus", "Tulnukas" ja monet muut ovat alun perin Kolodinskajan kynästä lähteneitä runoja ja sanoituksia. 

### Maria Stuart
Pahan Pollyn lopettaessa toimintansa elokuussa 2013 syntyi uusi yhtye nimeltä Maria Stuart, jonka laulaja-lauluntekijäksi tuli Liana Kolodinskaja. Kaikki yhtyeen tähän mennessä julkaisemat kappaleet ovat Kolodinskajan sanoittamia. "Luuraja", "Emotsioonid", "Peegelpildis" ja "Ookeansinine" ovat olleet kaikki Eesti Top 7-listalla sekä muilla Viron musiikkilistoilla. Yhtyeeseen kuuluvat Kolodinskajan lisäksi Meelis Tisler, Margus Sekk, Hanna-Roosi Karro ja Martins Briedis.

## Lähteet
Gama’a al-Islamiyya

**Gama’a al-Islamiyya** (arabiaksi الجماعة الإسلامية, *Islamistinen ryhmä*) on egyptiläisten sunni-muslimien järjestö, jota Yhdysvallat ja Euroopan unioni pitävät terroristijärjestönä. Järjestön johtaja on šeikki Umar Abdulrahman ("Sokea Šeikki), joka sai Yhdysvalloissa elinkautisen tuomion.

## Lähteet
IT-kouluttajat

**IT-kouluttajat ry** on vuonna 2001 perustettu suomalainen yhdistys, joka on tarkoitettu kaikille, jotka ovat kiinnostuneita uusista pedagogisista lähestymistavoista ja kouluttavat tieto- ja viestintätekniikkaa tai käyttävät sitä koulutuksessaan. Yhdistys järjestää jäsentapahtumia ajankohtaisista aiheista. Vuodesta 2014 lähtien yhdistys on palkinnut vuoden tieto- ja viestintätekniikkaopettajan perusasteella, toisella asteella ja korkea-asteella.  

Yhdistyksen jäsentapahtumissa käsiteltiin 2000-luvun alussa verkko-opetusta ja -oppimista, virtuaalityötä, saavutettavuutta, tietoturvaa, ECDL:ää, tutkivaa oppimista, oppimisaihioita ja avointa lähdekoodia. 2000-luvun lopussa käsiteltiin sosiaalista mediaa oppimisessa, elinikäistä oppimista, oppimista ja innovaatioita työelämässä, Second Lifea, tekijänoikeuksia ja aktivoivia työtapoja. Yhdistyksen 10-vuotisjuhlat järjestettiin 9. marraskuuta 2011. Uusina aiheina 2010-luvulla jäsentilaisuuksiin nousivat mobiilioppiminen, peliohjelmointi ja pelilinen opetus, MOOCit, big data, pilvipalvelut ja koodaus kouluun.

Yhdistyksessä toimii Tietie-verkosto, joka kehittää ammattikorkeakouluopetusta yhdessä yritysten kanssa. Tietie-verkoston taustalla on vuonna 1995 alkanut Tietie-projekti ja sitä vuonna 1999 seurannut Tietie-yhteistyö. Tietien 20-vuotisjuhlissa kesäkuussa 2015 verkoston toiminta-ajatusta muutettiin: jatkossa verkosto kehittää avointa elinikäistä oppimista.

IT-kouluttajat ry on osa Tieto- ja viestintätekniikan ammattilaiset ry:tä (TIVIA).

## Puheenjohtajat
Yhdistyksen puheenjohtajina ovat toimineet:
* 2001, Antti Arvela, Päijät-Hämeen koulutuskonserni
* 2002, Magnus Boberg, Karjaan kurssikeskus
* 2003–2005, Eija Kalliala, Helsingin liiketalouden ammattikorkeakoulu Helia
* 2006, Irmeli Puurtinen, IF Vahinkovakuutusyhtiö
* 2007–2011, Tarmo Toikkanen, Taideteollinen korkeakoulu (2007–2009), Aalto-yliopisto (2010–2011)
* 2012–2014, Eija Kalliala, Otavan Opisto
* 2015, Tero Toivanen, Kilonpuiston koulu

## Lähteet

## Aiheesta muualla
* http://itko.tivia.fi IT-kouluttajat ry:n verkkosivut
Propionyylikoentsyymi-A

**Propionyylikoentsyymi-A** (C24H40N7O17P3S) on koentsyymi-A:n johdannaisiin kuuluva orgaaninen yhdiste. Samalla tavoin kuin asetyylikoentsyymi-A:ta voidaan pitää etikkahapon biologisesti aktiivisena muotona voidaan propionyylikoentsyymi-A:ta pitää propaanihapon biologisesti aktiivisena muotona. Yhdistettä esiintyy eliöissä muun muassa osana eräiden amino- ja rasvahappojen aineenvaihduntaa. 

## Biologinen rooli
Propionyylikoentsyymi-A:ta muodostuu nisäkkäiden elimistössä parittoman määrän hiiliatomeja sisältävien rasvahappojen β-hapettumisen tuotteena asetyylikoentsyymi-A:n lisäksi. Sitä muodostuu myös elimistössä propaanihaposta. Tämä on tärkeä yhdisteen muodostumistapa etenkin märehtijöillä, joiden pötsissä on propaanihappokäymistä aiheuttavia bakteereja. Lisäksi propionyylikoentsyymi-A:ta muodostuu eräiden aminohappojen kuten isoleusiinin, valiinin, treoniinin ja metioniinin aineenvaihdunnan tuotteena ja kolesterolin ja eräiden muiden steroidien hajotessa.

Nisäkkäissä propionyylikoentsyymi-A:sta muodostetaan metyylimalonyylikoentsyymi-A:ta ja tätä reaktiota katalysoi propionyylikoentsyymi-A-karboksylaasi. Metyylimalonyylikoentsyymi-A isomeroidaan edelleen sukkinyylikoentsyymi-A:ksi, joka osallistuu sitruunahappokiertoon. Eräillä bakteereilla on entsyymi, joka kykenee hajottamaan propionyylikoentsyymi-A:ta asetyylikoentsyymi-A:ksi ja hiilidioksidiksi tai palorypälehapoksi.
:

Propionyylikoentsyymi-A on osa myös eräitä katabolisia aineenvaihduntareaktioita kuten bakteereissa parittomia määriä hiiliatomeja sisältävien rasvahappojen synteesiin, 6-deoksieryhronolidi B:n ja muiden polyketidien kuten erytromysiinin ja telitromysiinin biosynteesiin (propionyylikoentsyymi-A sitoutuu asyylikantajaproteiinin ja fosfopanteteiinin muodostamaan kompleksiin) sekä polyhydroksialkanoaattien biosynteesiin.

## Lähteet
Niko Koskinen

**Niko Samuli Koskinen** (s. 14. heinäkuuta 1996) on suomalainen seiväshyppääjä. Vuoteen 2016 asti häntä valmensi hänen isänsä Jouko Koskinen.

## Ura
Donetskin alle 18-vuotiaiden MM-kilpailuissa 2013 Koskinen jäi karsintaan tuloksella 470. Eskilstunan alle 20-vuotiaiden EM-kilpailuissa 2015 Koskinen saavutti hopeaa silloisella ennätystuloksellaan 535.

Kalevan kisoissa Koskinen on voittanut hopeaa Oulussa 2016 tuloksella 537 cm. Sisäratojen SM-kilpailuissa hän on saavuttanut hopeaa Jyväskylässä 2017 tuloksella 540 cm.

Halliennätyksensä 541 Koskinen hyppäsi Helsingissä maaliskuussa 2016.

## Henkilökohtaiset ennätykset
### Ulkoradoilla
* seiväshyppy: 537 cm (Oulu 2016)

### Sisäradoilla
* seiväshyppy: 541 cm (Helsinki 6.3.2016)

## Lähteet
Chasseradès

**Chasseradès** on kunta eteläisessä Ranskassa Lozèren departementissa Languedoc-Roussillonin alueella. 

Vuonna 1878 kirjailija Robert Louis Stevenson poikkesi Chasseradès’n kylässä vaeltaessaan aasin kanssa Cévennesin seudulla. Hän kirjoitti matkastaan kirjan *Travels with a Donkey in the Cévennes*. Nykyään hänen kulkemansa reitti tunnetaan Stevensonin vaelluspolkuna (*Chemin de Stevenson*).
 

## Tunnettuja kuntalaisia
Marcel Ilpide, syntyperäinen kyläläinen kilpapyöräilijä, joka tuli viimeiseksi vuoden 1930 Ranskan ympäriajossa, ja voitti täten viimeiseksi tulleelle myönnettävän punaisen lyhdyn palkinnon (*Lanterne rouge*).

## Aiheesta muualla

## Lähteet
Adil Hussain

**Adil Hussain** (assamiksi আদিল হুছেইন, s. 5. lokakuuta 1963) on intialainen televisio- ja elokuvanäyttelijä. Hän on näytellyt kansainvälisissä elokuvatuotannoissa kuten elokuvassa *[[Piin elämä (elokuva)|Piin elämä]]* (2012).

## Elokuvat

## Aiheesta muualla
Pauliina Ståhlberg

**Pauliina Ståhlberg** (o.s. *Pulkkinen*) on kulttuurin- ja kulttuuriviennin asiantuntija sekä media-alan tuottaja. Hän aloitti Helsinki International Film Festivalin toiminnanjohtajana vuoden 2025 alussa. HIFF tuottaa Suomen suurinta elokuvafestivaalia Rakkautta & Anarkiaa sekä media-alan ammattilaistapahtumaa Finnish Film Affairia.

Ståhlberg oli Suomen Lontoon instituutin johtaja 2015–2018 ja Euroopan unionin kulttuuri-instituuttien puheenjohtajana Lontoossa. Ståhlberg työskenteli Suomen Madridin-instituutin johtajana 2021–2024. Hän oli eurooppalaisten kulttuuri-instituutioiden eli EUNIC Madrid-verkoston presidentti vuonna 2023.

Ståhlberg toimi 2018–2020 tuottajana Dionysos Films Oy:llä. Hän tuotti muun muassa *[[Karppi (televisiosarja)|Karppi]]*-rikosdraamasarjan toisen ja kolmannen kauden Yleisradiolle ja Netflixille. Hän on työskennellyt aiemmin tv-toimittajana, ohjaajana ja tuottajana muun muassa Yleisradiossa ja freelancerinä. Hän on tuottanut ja toimittanut mm TV1:n Ylen Puoli seitsemän -ohjelmaa. Ståhlberg on toiminut myös yhteistyöpäällikkönä kansallisgalleria Ateneumissa jossa hän vastasi viestinnästä, yleisösuhteista ja sponsoroinnista.
## Lähteet
Teleks (täsmennyssivu)

**Teleks** voi tarkoittaa seuraavia asioita:

* Kaukokirjoitin eli telex, sähkömekaaninen laite
* Teleks, suomalainen yhtye
* Telex, belgialainen yhtye.
Minttu (kirjasarja)

**Minttu**-kirjasarja on Maikki Harjanteen suosittu lastenkirjasarja. Sen ensimmäinen osa *Minä olen Minttu* ilmestyi vuonna 1978.

Kirjasarjan päähenkilö on Minttu-niminen pikkutyttö, ja muita henkilöitä ovat muun muassa Mintun vanhemmat, veljet Ville ja Santtu sekä Tuusannuuska-niminen kissa. Kirjat kertovat tavallisen perheen arkisista asioista ja kommelluksista.

Kirjasarjan on sanottu kuuluvan suomalaisen lastenkirjallisuuden nykyklassikoihin. Vuoteen 2018 mennessä Minttu-kirjoja oli myyty lähes 400&nbsp;000 kappaletta.

Sarjaan kuuluvat ainakin seuraavat kirjat:

**Minä olen Minttu* (1978, kirjassa esitellään kolmevuotiasta Minttua)
**Mintun syntymäpäivät* (kirjassa juhlitaan Mintun syntymäpäivää juhannuksena)
**Minttu ja mummo* (kirjassa Minttu matkustaa ensi kerran yksin mummolaan ja on siellä neljä vuorokautta ja viettää aikaa mummon kanssa
**Mintun esikoulukirja* (kirjassa Minttu menee ensimmäistä kertaa esikouluun)
**Minttu saa oman koiran* (kirjassa Mintun toive saada oma koira toteutuu, mutta Minttu yllättyy siitä, kuinka vaikeaa koiran hoitaminen on)
**Mintun lääkärikirja* (kirjassa Minttu herää aamulla sairaana ja menee siksi lääkäriin)
**Ruista ranteeseen, Minttu* (kirjassa Minttu opettelee leipomaan)
**Minttu ja haltia* (kirjassa Minttu kohtaa haltian ja saa lahjaksi kolme toivomusta)
**Mintun vuosi* (kirjassa esitellään eri vuodenaikoina tehtäviä asioita)
**Minttu ja puutarha* (kirjassa Minttu ja hänen veljensä Ville hoitavat puutarhoja isoäitinsä luona)
**Mintun luontokirja* (kirjassa Minttu kokee ensimmäisen luontoretkensä)
**Minttu morsiusneitona* (kirjassa Mintun eno avioituu ja Minttu pääsee morsiusneidoksi)
**Minttu prinsessana* (kirjassa Minttu pukeutuu prinsessaksi)
**Minttu urheilee* (kirjassa esitellään urheilulajeja)
**Minttu harrastaa* (kirjassa Minttu päättää aloittaa, jonkin harrastuksen, kun hänen ystävänsä aloitti ratsastuksen)
**Mistä on pienet Mintut tehty* (kirjassa esitellään ihmisen anatomiaa ja elintoimintoja)
**Minttu kirjastossa* (kirjassa Minttu menee kirjastoon ja saa siellä kirjastokortin)
**Mintun teatterikirja* (kirjassa Minttu ja hänen veljensä Ville tekevät näytelmän)
**Minttu karkaa* (kirjassa Minttu karkaa kauppareissun jälkeen äidiltään)
**Minttu ja kananvaljaat* (2018).

## Lähteet
Supistumaverbi

**Supistumaverbi** on suomen kielessä verbi, jolla on kaksi- tai kolmitavuinen, pitkään vokaaliin tai kahden lyhyen vokaalin yhdistelmään loppuva vokaalivartalo sekä t-päätteinen konsonanttivartalo, sellaisia verbejä kuin avata, erota, halata, isota, osata, paikata, vastata, viitata jne. Supistumaverbit ovat siitä poikkeuksellisia suomen verbejä, että vokaalivartalo ei ole milloinkaan heikkoasteinen. Tämä selittyy kielihistoriallisilla syillä. Kun supistumaverbin konsonanttivartaloon liittyy potentiaalin tai toisen partisiipin tunnus, vartalon loppu-t assimiloituu n:ksi, esim. vastannut, osannut, vastannee, osannee (ei vastatnut, osatnut, vastatnee, osatnee). Supistumaverbien imperfektin pääte on -si, murteissa ja puhekielessä sanan lopussa usein pelkkä -s. Lounais­murteissa tämä pääte on eräissä tapauksissa levinnyt verbeihin, jotka eivät ole supistumaverbejä ja toisaalta on alettu muodostaa supistumaverbien imperfektejä muiden verbien imperfektien tavoin. Näin ollen lounaismurteissa saatetaan sanoa esim. sanosin, kertos, avoin, ja näitä yleiskielessä vastaavat sanoin, kertoi, avasin.

## Lähteet
Dub techno

**Dub techno** on teknon alagenre. Alun perin se on kehittynyt eri tyylien variaatioista 1990-luvun Berliinissä eri kokeiluiden myötä yhdistelemällä Detroit-teknon eri tyylejä Jamaican dub reggaen prosesseihin ja efekteihin.

## Vaikuttaneita artisteja
*Andy Stott 
*Basic Channel, tunnetaan myös nimellä *Maurizio and Rhythm & Sound*
*Deepchord
*Deadbeat
*Echospace, tunnetaan myös nimellä *cv313*
*Monolake
*Vladislav Delay
Suomen Atk-kustannus

**Suomen Atk-kustannus Oy** oli Suomen vanhin tietotekniikan kirjallisuuden kustantaja, jonka valikoima kattoi muun muassa ohjelmoinnin, käyttöjärjestelmät, laitetekniikan, tietoliikenteen, lähiverkot, internetin, työkaluohjelmistot ja atk:n liiketoimintasovellukset. Yritys käänsi englanninkielistä alan kirjallisuutta suomeksi ja oli merkittävä kotimaisten asiantuntijoiden kirjojen kustantaja. Kirjallisuuden kustantamisen lisäksi yrityksellä oli koulutustoimintaa.

Yrityksen perusti Tietojenkäsittelyliitto ry 25.10.1979. Tietotekniikan liitto myi osake-enemmistön Kauppakaari Oy:lle 14.12.1998 ja loputkin 28.12.1999. Ennen kauppaa yrityksen koulutustoiminta siirrettiin Tietotekniikan liitolle ja edelleen koulutusyhtiö TIVIA Infuture Oy:lle. Kauppakaari Oy puolestaan oli jo tuolloin Talentumin tytäryhtiö.
Tanssiurheiluseura Fregolina

**Tanssiurheiluseura Fregolina** on perustettu Kaarinassa vuonna 1994. Seurassa voi harrastaa kilpatanssia: vakio- ja latinalaistansseja.

Seura yhdistyi vuonna 2021 Lá Team:in kanssa uudeksi seuraksi nimeltään  Lá Team.

## Lähteet

## Aiheesta muualla
* Fregolina
Mission: Impossible – Rogue Nation

**Mission: Impossible – Rogue Nation** on vuonna 2015 ensi-iltansa saanut toiminta- ja vakoiluelokuva, jonka on käsikirjoittanut ja ohjannut Christopher McQuarrie. Elokuva on  viides elokuva ja jatko-osa elokuvalle ** (2011). Sarjan edellisten osien tapaan Tom Cruise uusii pääroolinsa Ethan Huntina. *Rogue Nationin* kuvaukset alkoivat Wienissä 21. elokuuta 2014 ja päättyivät 12. maaliskuuta 2015.

Elokuvan maailmanensi-ilta oli Imax-teattereissa 31. heinäkuuta 2015.

## Juoni
IMF-virasto joutuu lähes myyttisen salamurhaajien ja käskystä tappavien konnien organisaation, Syndikaatin, uhan alle. IMF:n lakkauttamisen häämöttäessä agentti Ethan Hunt kokoaa tiiminsä sen tähän asti vaikeimpaan tehtävään – todistaa Syndikaatti-organisaation olemassaolo ja ajaa se alas keinolla millä hyvänsä.

## Näyttelijät

## Vastaanotto
### Kriitikoiden arviot
*Mission: Impossible – Rogue Nation* on saanut hyvän vastaanoton kriitikoilta. Rotten Tomatoes -sivustolla sillä on 7,6/10 arvosana perustuen 127 arvosteluun, joista 93% oli myönteisiä. Sivuston arvosteluista antamassa yhteenvedossa lukee: ”*Mission: Impossible Rogue Nation* jatkaa elokuvasarjan jännittävää uudelleen tulemista – ja osoittaa, että Tom Cruise on yhä toimintatähti vailla vertaa.” Metacritic-sivustolla sen arvosana on 75/100 perustuen 40 arvosteluun.

### Tuotto
11. lokakuuta 2015 mennessä *Mission: Impossible – Rogue Nation* on tuottanut lipputuloja yhteensä 679,5 miljoonaa dollaria. Se tuotti ensi-iltaviikonloppunaan maailmanlaajuisesti 56 miljoonaa dollaria ja oli viikonlopun katsotuin elokuva.

## Lähteet

## Aiheesta muualla
* 
* 
* 
* 
*
Phetsarath Rattanavongsa

prinssi **Phetsarath Rattanavongsa** (19. tammikuuta 1890 Luang Phrabang – 14. lokakuuta 1959 Luang Phrabang) oli Laosin pääministeri. 

## Lapsuus ja aikuisuus
Rattanavongsa syntyi kuninkaallissuvulle vuonna 1890. Hänen isänsä oli prinssi Bounkhong ja hänen äitinsä kuningatar Thongsy. Rattanavongsa opiskeli siirtolaisena Lycee Chasseloup Laubatissa Saigonissa ja jatkoi siitä Lycée Montaigneniin, sekä École Colonialeniin. Rattanavongsa palasi takaisin Laosiin missä hän meni naimisiin prinsessa Nhin Kham Vennenin kanssa. Rattanavongsa sai vuonna 1919 tittelin, joka oli ollut hänen isänsä hallussa. Rattanavongsalla oli korkeimman luokan armeijan joukot koko maassa. Samana vuonna Rattanavongsa nimitettiin alkuperäiskansojen johtajaksi. Vuonna 1942 hänet nimitettiin pääministeriksi, jona hän toimi vuoteen 1945. Rattanavongsa oli mukana Kiinan–Japanin sodassa kenraalina, kunnes vuonna 1945 Japanin antauduttua, Rattanavongsa lähetti sähkeen, missä hän kertoo että Japanin antautuminen ei vaikuttanut Laosiin, mutta varoitti heitä ulkopuolisista väliintuloista. Rattanavongsa luopui virastaan ja asettui Thaimaahan asumaan.

### Kuolema
Rattanavongsa kuoli vakavan aivoverenvuodon seurauksena 14. lokakuuta 1959.

## Lähteet
Heimanu Taiarui

**Heimanu Philippe Taiarui** (s. 24. elokuuta 1986 Tahiti) on tahitilainen beachfutispelaaja ja jalkapalloilija. Taiarui kuuluu beachfutiksessa Tahitin beachfutismaajoukkueeseen. Hän on 170 senttimetriä pitkä ja painaa 66 kilogrammaa.

Taiarui on osallistunut Tahitin maajoukkueen kanssa kolmiin MM-kilpailuihin. Vuoden 2015 MM-kilpailuista Taiarui saavutti Tahitin kanssa hopeaa ja hänet valittiin myös turnauksen parhaaksi pelaajaksi ja palkittiin Golden Ball -palkinnolla. Taiarui on beachfutiksessa pelipaikaltaan puolustaja.

Taiarui pelaa jalkapalloa Tahitin jalkapalloliigan AS Piraessa. Hän on voittanut Tahitin mestaruuden kaudella 2013-2014 ja on pelannut myös OFC Champions Leaguessa. Jalkapallossa Taiarui on pelipaikaltaan keskikenttäpelaaja.

## Lähteet
Ekotyyppi

**Ekotyyppi** on eliölajin muoto, joka on geneettisesti sopeutunut tietyn alueen olosuhteisiin. Esimerkiksi rauduskoivusta on olemassa eri ekotyyppejä eteläisemmillä ja pohjoisemmilla alueilla. Näiden ekotyyppien silmun muodostuminen on sopeutunut alueellisiin eroihin yön pituudessa. Myös vuorovesialueen eri alueilla voi kehittyä eri ekotyyppejä, kuten on tapahtunut Pohjanmeren, Norjan ja Tanskan salmien rannikoilla kasvavalle hollanninsuolayrtille. Myös ihmisen kehittämät lajikkeet, jotka on kehitetty tietyn alueen olsuhteisiin sopeutuviksi, ovat ekotyyppejä, kuten esimerkiksi eräät persikkalajikkeet.

## Katso myös
* muoto
* muunnos

## Lähteet
Hammond

**Hammond** voi tarkoittaa ainakin seuraavia:

*Hammond, kaupunki Indianassa Yhdysvalloissa
*Hammond, kaupunki Louisianassa Yhdysvalloissa
*Hammond-urut, sähköinen kosketinsoitin

## Etunimenä

*Hammond Innes (1913&ndash;1998), brittiläinen kirjailija

## Sukunimenä
*Albert Hammond (s. 1944), brittiläinen muusikko
*Albert Hammond Jr (s. 1980), yhdysvaltalainen muusikko
*Aleqa Hammond (s. 1965), Grönlannin pääministeri
*Andrew Hammond (s. 1988), kanadalainen jääkiekkoilija
*Chelsea Hammond (s. 1983), jamaikalainen pituushyppääjä ja olympiamitalisti
*David Hammond (1881–1940), yhdysvaltalainen uimari
*Derek Hammond-Stroud (1926–2012), brittiläinen ooppera-, operetti- ja konserttilaulaja,
*Edward Payson Hammond (1931–1910), yhdysvaltalainen evankelista ja hengellisten laulujen tekijä
*Jay Hammond (1922–2000), yhdysvaltalainen poliitikko, Alaskan kuvernööri
*Jeffrey Hammond (s. 1946), brittiläinen basisti
*John Hammond (1910–1987), yhdysvaltalainen musiikkituottaja
*Kathy Hammond (s. 1951), yhdysvaltalainen pikajuoksija
*Laurens Hammond (1895–1973), yhdysvaltalainen soitinrakentaja, Hammond-urkujen keksijä
*Leslie Hammond (1905–1955), intialainen maahockeypelaaja
*Linda Darling-Hammond (s. 1951), yhdysvaltalainen kasvatustieteilijä
*L. Blaine Hammond (s. 1952), yhdysvaltalainen astronautti
*Madison Hammond (s. 1997), yhdysvaltalainen jalkapalloilija
*Mary Hammond, englantilainen lauluopettaja ja laulaja
*N. G. L. Hammond (1907–2001), brittiläinen historioitsija
*Nicholas Hammond (s. 1950), yhdysvaltalainen näyttelijä
*Philip Hammond (s. 1955), brittiläinen poliitikko ja ministeri
*Richard Hammond (s. 1969), brittiläinen televisiojuontaja
*Roger Hammond (s. 1974), brittiläinen kilpapyöräilijä
*Wayne G. Hammond (s. 1953), yhdysvaltalainen kirjallisuuden tutkija

### Kuvitteellisia henkilöitä
*George Hammond, hahmo televisiosarjassa *Tähtiportti*
*John Hammond, hahmo elokuvassa *Jurassic Park*.
Jonathan Torohia

**Jonathan Torohia** (taiteilijanimeltään *Jo*, s. 22. helmikuuta 1985 Tahiti) on tahitilainen beachfutismaalivahti, joka edustaa Tahitin beachfutismaajoukkuetta ja espanjalaista FC Barcelonaa. Oikeajalkainen Torohia on 191 senttimetriä pitkä ja painaa 78 kilogrammaa.

Torohia on pelannut Tahitin kanssa kolmissa MM-kilpailuissa, vuosina 2011, 2013 ja 2015. Vuoden 2015 kilpailuista Espinhosta Tahiti voitti hopeaa ja Torohia palkittiin turnauksen parhaalle maalivahdille annettavalla Golden Glove -palkinnolla. Seuratasolla Torohia on pelannut FC Barcelonan lisäksi muun muassa AS Manu-Urassa.

Torohia on pelannut myös jalkapalloa maalivahtina. Hän on edustanut muun muassa Tahitin pääsarjan AS Piraeta, jonka paidassa hän on pelannut myös OFC Champions Leagueta.

## Lähteet
Jacqueline Cabaj Awad

**Jacqueline Cabaj Awad** (s. 28. tammikuuta 1996) on ruotsalainen tennispelaaja. Parhaimmillaan hän on ollut kaksinpelissä WTA-listan sijalla 579 heinäkuussa 2015. Hän on voittanut urallaan yhden ITF-turnauksen kaksinpelissä.

Cabaj Awad pelasi WTA-turnauksen pääsarjassa ensimmäisen kerran Båstadin turnauksen nelinpelissä vuonna 2013. Hän sai turnaukseen villin kortin Cornelia Listerin kanssa. He hävisivät avauskierroksen ottelunsa super-tie-breakiin venyneessä ottelussa. Cabaj Awad voitti ulkokenttien Ruotsin-mestaruuden vuonna 2015.

## Lähteet

## Aiheesta muualla
*
*
Cornelia Lister

**Cornelia Lister** (s. 26. toukokuuta 1994) on ruotsalainen tennispelaaja. Parhaimmillaan hän on ollut kaksinpelissä WTA-listan sijalla 513 heinäkuussa 2015 ja nelinpelissä sijalla 295 kesäkuussa 2015. Hän on voittanut urallaan 11 ITF-turnausta nelinpelissä.

Lister pelasi WTA-turnauksen pääsarjassa ensimmäisen kerran Båstadin turnauksen nelinpelissä vuonna 2013. Hän sai turnaukseen villin kortin Jacqueline Cabaj Awadin kanssa. He hävisivät avauskierroksen ottelunsa super-tie-breakiin venyneessä ottelussa.

## Lähteet

## Aiheesta muualla
*
*
Pedro Morán

**Pedro Pablo Morán** (s. 9. kesäkuuta 1990) on paraguaylainen beachfutispelaaja. Morán edustaa Paraguayn beachfutismaajoukkuetta ja Selección Aregueñaa. Pelipaikaltaan 176 senttimetriä pitkä Morán on laitapelaaja.

Morán on osallistunut kaksiin MM-kilpailuihin, vuosina 2013 ja 2015. Vuoden 2013 MM-kilpailuissa hän teki viisi maalia. Vuoden 2015 MM-kilpailuissa Morán teki kolmessa pelaamassaan alkulohkon ottelussa kahdeksan maalia (kaksi hattutemppua ja yksi tupla) ja saavutti turnauksen parhaalle maalintekijälle jaettavan Golden Ball -palkinnon. Hän sai palkinnon, sillä hän oli tarvinnut kahdeksaan maaliin vähemmän pelejä kuin samaan maalimäärään yltäneet Madjer ja Noël Ott.

## Lähteet
Jaujac

**Jaujac** on kunta itäisessä Ranskassa Ardèchen departementissa Rhône-Alpesin alueella. Vuonna 2021 siellä oli 1 259 asukasta.
Sen nähtävyyksiä on keskiaikainen linna *Château de Castrevieille*.

## Aiheesta muualla

## Lähteet
Tarja Tenkula

**Tarja Helena Tenkula**, ent. **Tenkula-Kylä-Liuhala** (s. 28. helmikuuta 1961) on suomalainen sosiaalidemokraattinen poliitikko, joka toimii muun muassa SDP:n Vaasan piirin varapuheenjohtajana. 

Seinäjoelta kotoisin oleva Tenkula vaikutti Helsingin kunnallispolitiikassa yli 20 vuoden ajan, ennen paluutaan kotiseudulleen vuonna 2014. SDP:n varapuheenjohtajaksi Tenkula valittiin 1991 Helsingin puoluekokouksessa ja hän hoiti tehtävää vuoteen 1993 saakka. Ammatiltaan Tenkula on sairaanhoitaja.

Vuoden 1994 presidentinvaalin edellä keväällä 1993 Tenkula kannatti jäsenäänestyksen järjestämistä puolueen presidenttiehdokkaasta. Lasse Lehtisen ehdotettua valtiosihteeri Martti Ahtisaarta Kalevi Sorsan vastaehdokkaaksi äänestykseen SDP:n presidenttiehdokkaasta Tenkula otti ensimmäisenä yhteyttä Ahtisaareen.

1.3.2021 Tenkula siirtyi asiantuntijatehtäviin Kuntaliittoon ja samalla jätti kaikki kunnalliset luottamustehtävät. 

## Lähteet
Itä–Länsi-ottelu 2012

Vuoden **[[2012]] [[Itä–Länsi-ottelu]]** oli järjestyksessään miesten 78. pesäpallon vuotuinen arvo-ottelu, joka pelattiin Sotkamon Hiukassa 20.–22.7. 2012.

## Lähteet
* pesistulokset.fi - Miehet
* pesistulokset.fi - Naiset
* pesistulokset.fi - A-pojat
* pesistulokset.fi - B-pojat
* pesistulokset.fi - B-tytöt
Tembo the Badass Elephant

**Tembo the Badass Elephant** on Game Freakin kehittämä ja Segan julkaisema tasohyppelypeli. Peli on julkaistu vuonna 2015 PlayStation 4:lle, Windowsille ja Xbox One:lle.

## Pelaaminen
Pelissä ohjataan hahmoa, jonka nimi on Tembo. Puoliksi kommando, kokonaan elefantti, sillä on monia erilaisia kykyjä/tapoja rynniä seinien ja muiden esteiden läpi.

Peli on sivulta kuvattu tasohyppely, jossa pelaaja ohjaa kommando-elefanttia Temboa tämän yrittäessään pysäyttää pahan sotilasjärjestö Phantomin valloituksen. Itse pelin visuaallinen toteutus on tehty sarjakuvamaiseksi ja julkaisun yhteydessä tarjoaa 18 erilaista tasoa elefantille rymisteltäväksi läpi.

## Aiheesta muualla
*
Rian Johnson

**Rian Craig Johnson** (s. 17. joulukuuta 1973 Maryland) on yhdysvaltalainen käsikirjoittaja, tuottaja ja elokuvaohjaaja. Hän on käsikirjoittanut ja ohjannut elokuvat *[[Brick]]* (2005), *[[The Brothers Bloom]]* (2008), *[[Looper]]* (2012) sekä *[[Veitset esiin – kaikki ovat epäiltyjä]]* (2019). Lisäksi hän on ohjannut kolme televisiosarjan *[[Breaking Bad]]* jaksoa. Johnson on ohjannut ja käsikirjoittanut *[[Tähtien sota]]* -elokuvan *[[Star Wars: The Last Jedi]]*, joka sai ensi-iltansa joulukuussa 2017. Vuonna 2022 Johnson alkoi tehdä käsikirjoittamaansa 10-osaista elokuvasarjaa, rikosmysteerikomediaa *[[Poker Face (televisiosarja)|Poker Face]]*.

## Filmografia

### Elokuvat

* *[[Brick]]* (2005)
* *[[The Brothers Bloom]]* (2008)
* *[[Looper]]* (2012)
* *[[Star Wars: The Last Jedi]]* (2017)
* *[[Veitset esiin – kaikki ovat epäiltyjä]]* (2019)
* *[[Glass Onion: Veitset esiin -mysteeri]]* (2022)
* *[[Wake Up Dead Man: Veitset esiin -mysteeri]]* (2025)

### Televisiosarjat

* *[[Terriers (televisiosarja)|Terriers]]* (2010, 1 jakso)
* *[[Breaking Bad]]* (2010-13, 3 jaksoa)
* *[[Poker Face (televisiosarja)|Poker Face]]* (2022, 10 jaksoa)

## Lähteet

## Aiheesta muualla
*
International Harvester Scout

**International Scout II** on vuosina 1971–1980 valmistettu yhdysvaltalainen maastoauto. Valmistaja on International Harvester.

Yhdysvaltalaiseen tapaan autoon oli saatavissa paljon lisävarusteita, esimerkiksi ilmastointilaite. Varustelutaso on melko hyvä aikansa maastoautoksi.

Jousitus on perinteinen: sekä edessä että takana on jäykkä akseli ja pitkittäiset lehtijouset. Jousitus on kuitenkin suunniteltu maastokäyttöön. Alusta on panssaroitu. Scout II on suunniteltu liikkumaan maastossa ja sen maastoajo-ominaisuudet ovat hyvät.

V8-moottorin iskutilavuus on 4976 cm³. V8:n isoin teho on 92,7 kilowattia /4000 r/min (eli 126 hv, tehonormi on *SAE net* joka vastaa Euroopassa käytettyä DIN-normia). Suurin vääntömomentti 369 Nm /2800 r/min (eli 37,6 kilopondimetriä).

Vaihteisto on kolminopeuksinen automaattivaihteisto, joka autolehden vertailun perusteella soveltuu hyvin myös maastoajoon. Scout II:ssa on jakovaihteisto, jossa valitaan takaveto, nopea neliveto ja maastoon hidas neliveto. Pelkkään takavetoon siirrytään napalukkojen avulla. Maantieajossa käytettyyn nopeaan nelivetoon siirryttäessä takavedosta lukittuvat napalukot automaattisesti. Maastoajossa hitaaseen nelivetoon siirryttäessä kuljettajan pitää itse käydä vääntämässä napalukot kiinni eturenkaista, koska tällöin voimansiirron rasitus on paljon isompi.

Tekniikan Maailman 4/1975 maastoautojen vertailussa International Scout II kiihtyi 0–100 km/t 18,6 sekunnissa. Huippunopeus on 142 km/t.

## Mitat

## Lähteet

## Aiheesta muualla
Stjarnan

**Stjarnan Knattspyrnudeild** eli **Stjarnan** on urheiluseura Garðabærin kaupungista. Erityisesti sillä on toimintaa jalkapallossa. Jalkapallossa Stjarnan pelaa Islannin korkeimmalla sarjatasolla Úrvalsdeildissä. Samoin Stjarnan pelaa myös naisten korkeimmalla sarjatasolla jalkapalloa. Miesten joukkue on voittanut Islannin mestaruuden kerran vuonna 2014. Lentopallossa joukkue on voittanut Islannin mestaruuden viidesti 2003, 2004, 2006, 2007 ja 2008

## Lähteet
Panhard 24

**Panhard 24** on vuosina 1964–1967 valmistettu kaksiovinen etuvetoinen keskikokoinen auto. Panhard 24 oli Panhardin viimeinen henkilöautomalli, jonka jälkeen Panhard-tehdas on keskittynyt erityisesti sotilasajoneuvojen valmistukseen. Mallia valmistettiin kaikkiaan 28 651 yksilöä. Suomeen 24-mallia ei tuotu.

Louis Bionier muotoili Panhard 24:n ja se esiteltiin 23.6.1963. Ensimmäisenä mallivuonna 1964 24:stä oli kaksi mallia, **24 C** ja **24 CT**. Ne olivat nelipaikkaisia coupemalleja, joiden moottorin teho oli C:ssä 31 kW (DIN, 42 hv) ja CT:ssä 37 kW (DIN, 50 hv). Heikomman C-mallin valmistus loppui jo seuraavana vuonna. Tehokkaamman CT:n valmistus jatkui vuoteen 1967.

Vuonna 1965 esiteltiin pidemmän akselivälin kaksioviset mallit **24 B** ja **24 BT**. B:ssä oli 31 kilowatin ja BT:ssä 37 kilowatin moottori. Vuotta myöhemmin esiteltiin samalla akselivälillä varustettu **24 BA**-malli (31 kW), mutta se jäi harvinaiseksi malliksi, vain 161 valmistettua yksilöä. Muiden mallien valmistusmäärät painottuivat selvästi tehokkaamman moottorin (37 kW) malleihin: CT 14 181 ja  BT 10 649 valmistettua yksilöä. 31 kW:n malleja valmistettiin varsin vähän: 24 C 1623 yksilöä ja 24 B 2037 valmistettua yksilöä.

Kaikissa 24-malleissa on ilmajäähdytteinen nelitahtinen 2-sylinterinen bokserimoottori, jonka iskutilavuus on vain 848 cm³. Teho on joko 31 kW, 5250 r/min tai 37 kW, 5750 r/min, DIN. Tehokkaammankin mallin moottori on melko pieni keskikokoiseen autoon.

Kaikissa Panhard 24-malleissa on täysin synkronoitu nelivaihteinen vaihteisto. 31 kW:n Panhard 24:n malleissa ovat rumpujarrut edessä ja takana, 37 kW:n CT ja BT-versioissa siirryttiin vuonna 1965 levyjarruihin edessä ja takana.

Panhard 24:n huippunopeus on joko 135 km/t (31 kW) tai 150 km/t (37 kW).

Panhard 24:n tuotanto päättyi 20.7.1967. Tekniikan Maailma 18/1964 esitteli lyhyesti Panhard 24 CT Coupe -mallia sivulla 53. Kokonaan Citroënin hallintaan  huhtikuussa 1965 päätynyt Panhard lopetti henkilöautojen valmistuksen 1967, mutta Panhard 24:n tekniikkaa otettiin käyttöön esimerkiksi 1971 esitellyssä Citroën GS-mallissa.

## Mitat
Koutaniemi (niemi)

**Koutaniemi** on niemi Kajaanissa, ja se sijaitsee saman nimisessä kylässä. Sen länsipuolella on Oulujärven Ärjänselkä, länsipuolella Paltajärvi, joka on samalla tasolla kuin Oulujärvi ja yhteydessä Oulujärveen. Alueella on lampia ja pieniä järviä, joista suurin on Kattilajärvi. 

## Lähteet